wannaphong/clean_thaiwikipedia huggingface dataset:
# วัดสีกัน
วัดสีกัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร เจ้าอาวาสรูปปัจจุบันคือ พระครูธรรมรัตนวิมล (ทองใบ)

วัดสีกันตั้งวัดเมื่อวันที่ 28 กุมภาพันธ์ พ.ศ. 2520 ได้รับวิสุงคามสีมาเมื่อวันที่ 18 พฤษภาคม พ.ศ. 2525 สร้างขึ้นด้วยแรงศรัทธาจากประชาชน ข้าราชการ ทหาร และตำรวจซึ่งได้ร่วมบริจาคที่ดินและทุนทรัพย์เพื่อสร้างวัดนี้ขึ้น เดิมชื่อว่า วัดพุทธสยาม ต่อมาได้พิจารณาเปลี่ยนแปลงชื่อเสียใหม่เป็น "วัดสีกัน" เพื่อให้เป็นการเหมาะสมและสอดคล้องกับสถานที่ตั้ง

สภาพวัดโดยทั่วไป เดิมเป็นพื้นที่สูงพ้นจากน้ำท่วม ปลูกสร้างเป็นอาคารปูนชั้นเดียว แบบยกพื้นสูง ด้านหน้ามีป้ายระบุข้อความว่า กุฏิพิพิธภัณฑ์ธรรมรัตน์ การุณย์ โหสกุล สถาปัตยกรรมที่โดดเด่นคือ พระอุโบสถทรงไทยภายในประดิษฐานพระประธาน นามว่า สมเด็จพระบรมพุทโธ ที่เชิงบันไดนาคด้านหน้าโบสถ์ปรากฎรูปปั้นยักษ์มีนามว่า สมเด็จท้าวเวสสุวรรณฯ วัดมีวิหารจัตุรมุข ภายในประดิษฐานพระประธานองค์พระพุทธสมเด็จมหาราชทรงครุฑ ภปร. ขนาดหน้าตัก 69 นิ้ว สูง 119 นิ้ว

วัดสีกันมีวัตถุมงคลที่จัดอยู่ในรายการประกวดพระเครื่องพระบูชาไทยของสมาคมเกือบทุกงาน คือ พระสมเด็จทรงครุฑ มีพุทธคุณด้านแคล้วคลาด ครบเครื่องเรื่องปลอดภัย
# อำเภออัลฮุศน์
อัลฮุศน์  เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 30,124 คน
# ยามากิตะ
ยามากิตะ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 11,381 คน ความหนาแน่น 50.6 คนต่อตารางกิโลเมตร และมีพื้นที่ทั้งหมด 224.70 ตารางกิโลเมตร

 ภูมิศาสตร์ 
thumb|ทะเลสาบทันซาวะ และเทือกเขาทันซาวะ มองจากภูเขาโอโนยามะ
ยามากิตะตั้งอยู่ในพื้นที่ภูเขาทางตะวันตกของจังหวัดคานางาวะ ติดกับจังหวัดชิซูโอกะและจังหวัดยามานาชิ พื้นที่ส่วนใหญ่ของเมืองอยู่ภายในอาณาเขตของกึ่งอุทยานแห่งชาติทันซาวะ-โอยามะ

 เทศบาลข้างเคียง 
จังหวัดคานางาวะ
ซางามิฮาระ
ฮาดาโนะ
มินามิอาชิงาระ
นากาอิ
มัตสึดะ, ไคเซ
คิโยกาวะ
จังหวัดยามานาชิ
โดชิ, ยามานากาโกะ
จังหวัดชิซูโอกะ
โอยามะ

 ประวัติศาสตร์ 
ในยุคเอโดะ พื้นที่บริเวณยามากิตะเป็นส่วนหนึ่งของแคว้นศักดินาโอดาวาระ ในทางตะวันตกของแคว้นซางามิ หลังจากการปฏิรูปที่ดินในช่วงต้นของยุคเมจิ หมู่บ้านคาวะเป็นหนึ่งในหลาย ๆ หมู่บ้านที่ก่อตั้งขึ้นในอำเภออาชิงารากามิ จังหวัดคานางาวะ เมื่อวันที่ 1 เมษายน 1889 ต่อมาหมู่บ้านคาวะได้รับการยกฐานะเป็นเมืองเมื่อวันที่ 1 เมษายน 1933 และเปลี่ยนชื่อเป็นยามากิตะ เมืองยามากิตะได้รวมเข้ากับหมู่บ้านที่อยู่ใกล้เคียง ได้แก่ หมู่บ้านเคียววะ หมู่บ้านชิมิซุ และหมู่บ้านมิโฮะ เมื่อวันที่ 1 กุมภาพันธ์ 1955 และได้ขยายเขตเพิ่มโดยการผนวกพื้นที่ฮิรายามะของหมู่บ้านคิตาอาชิงาระเดิม เมื่อวันที่ 1 เมษายน 1955

 เศรษฐกิจ 
เศรษฐกิจของเมืองยามากิตะมีพื้นฐานมาจากการเกษตรและป่าไม้เป็นหลัก

 การขนส่ง 
thumb|ทางหลวงแห่งชาติหมายเลข 246 บริเวณใกล้กับสถานียางะบนทางรถไฟสายโกเต็มบะ และสะพานซาเกงาวะของทางด่วนโทเม (ทางยกระดับด้านบน)
 ทางราง 
 บริษัทรถไฟญี่ปุ่นตอนกลาง - สายโกเต็มบะ
  -  - 

 ทางหลวง 
 ทางด่วนโทเม (ทางแยกต่างระดับโออิ-มัตสึดะ)
 ทางหลวงญี่ปุ่นหมายเลข 246

 การศึกษา 
 โรงเรียนประถม 
 โรงเรียนประถมคาวามูระ
 โรงเรียนประถมมิโฮะ
 โรงเรียนประถมเคียววะ (ปิดตัวแล้ว)
 โรงเรียนประถมชิมิซุ (ปิดตัวแล้ว)
 โรงเรียนประถมคาวามูระ Annex (ปิดตัวแล้ว)

 โรงเรียนมัธยมต้น 
 โรงเรียนมัธยมต้นยามากิตะ
 โรงเรียนมัธยมต้นมิโฮะ (ปิดตัวแล้ว)
 โรงเรียนมัธยมต้นชิมิซุ (ปิดตัวแล้ว)

 โรงเรียนมัธยมปลาย 
 โรงเรียนมัธยมปลายยามากิตะ

 สถานที่น่าสนใจและกิจกรรมต่าง ๆ 
right|thumb|น้ำตกชาซูอิ
น้ำตกชาซูอิ
 ต้นสนซีดาร์นากางาวะ

 น้ำพุร้อน 
 น้ำพุร้อนนากางาวะ

 พื้นที่ตั้งแคมป์ 
 หมู่บ้านมิตรภาพเมืองยามากิตะ
 ที่ตั้งแคมป์ทะเลสาบทันซาวะ
 บ้านพักทะเลสาบทันซาวะ
 บ้านพักนากางาวะทันซาวะตะวันตก
 ที่ตั้งแคมป์กระท่อมทันซาวะตะวันตก

 อุทยาน 
 อุทยานประวัติศาสตร์ปราสาทคาวามูระ
 สวนรถไฟยามากิตะ

 เทศกาล 
 เทศกาลซากูระยามากิตะ (ปลายเดือนมีนาคม ถึงต้นเดือนเมษายน)
 เทศกาลดอกไม้ไฟทะเลสาบทันซาวะ
 เทศกาลโมมิจิฤดูใบไม้ผลิทันซาวะตะวันตก

 งาน 
 เทศกาลตกปลาทะเลสาบทันซาวะ
 เรือแคนูมาราธอนทะเลสาบทันซาวะ
 มาราธอนทะเลสาบทันซาวะ
 คริสต์มาสในทะเลสาบทันซาวะ

 กีฬา 
 สนามกอล์ฟแม่น้ำซากาวะ

 บุคคลที่มีชื่อเสียง 
 โยชิมิ โอซากิ - นักวิ่งมาราธอน

 แหล่งข้อมูลอื่น 

 เว็บไซต์ทางการ
# โรกไลก์
แนวเกม โรกไลก์ หรือ เกมแบบโรก  เป็นแนวย่อยของวิดีโอเกมสวมบทบาท มีลักษณะคือผู้เล่นจะเดินทางไปตามฉากดันเจียนที่ถูกสุ่มสร้างขึ้นอย่างเป็นระบบ (procedurally generated) มีรูปแบบการเล่นแบบผลัดกันเล่น (turn-based), กราฟิกแบบตาราง (tile-based) และมีระบบตายแล้วตายเลย (permanent death) เกมแนวโรกไลก์ส่วนใหญ่มีเนื้อเรื่องแบบแฟนตาซีระดับสูง ซึ่งได้รับอิทธิพลมาจากเกมกระดานแนวสวมบทบาท เช่น ดันเจียนส์แอนด์ดรากอนส์
# เฮดีส (วิดีโอเกม)
เฮดีส  เป็นวิดีโอเกมแนวแอ็คชันสวมบทบาทแบบโร้กไลค์ พัฒนาและจัดจำหน่ายโดยซูเปอร์ไจแอนท์เกมส์ มีให้เล่นบนระบบไมโครซอฟท์ วินโดวส์ แมคโอเอส และนินเท็นโด สวิตช์ ออกจำหน่ายอย่างเป็นทางการในวันที่ 17 กันยายน พ.ศ. 2563 โดยก่อนหน้านี้ได้เปิดให้เล่นแบบเออร์ลี่แอคเซสมาแล้วตั้งแต่ธันวาคม พ.ศ. 2562 ตัวเกมยังวางจำหน่ายบนเพลย์สเตชัน 4, เพลย์สเตชัน 5, เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส ในวันที่ 13 สิงหาคม พ.ศ. 2564

ผู้เล่นจะรับบทเป็นซากรีอัส บุตรแห่งเฮดีส และพยายามต่อสู้เพื่อหลบหนีจากนรกไปยังภูเขาโอลิมปัส โดยระหว่างทางจะได้รับความช่วยเหลือเป็นของขวัญจากเหล่าเทพเจ้าแห่งโอลิมปัส แต่ละรอบของการเล่นผู้เล่นจะต้องเดินทางผ่านห้องต่างๆ โดยการสุ่มสร้าง แต่ละห้องจะมีศัตรูและของรางวัลแตกต่างกันไป ระบบการต่อสู้ของเกมเป็นแบบแนวเดินฟัน โดยสามารถเลือกโจมตีด้วยอาวุธ พุ่งโจมตี และใช้ความสามารถต่างๆ เพื่อปราบศัตรูและหลบหนีการโจมตีเพื่อที่จะก้าวหน้าต่อไปให้ได้ไกลที่สุดเท่าที่จะทำได้ เมื่อซากรีอัสตายผู้เล่นจะต้องกลับไปเริ่มต้นใหม่ตั้งแต่ต้น โดยจะได้รับคะแนนหรือไอเท็มบางอย่างเพื่อนำไปเพิ่มความสามารถตัวละคร ปลดล็อกอาวุธ หรืออื่นๆ เพื่อทำให้สามารถผ่านด่านได้ง่ายขึ้นในครั้งต่อๆ ไป

ซูเปอร์ไจแอนท์เริ่มพัฒนาเกมนี้หลังเสร็จสิ้นการพัฒนาเกมไพเออร์ ซึ่งได้ทดลองใช้การเล่าเรื่องผ่านการสุ่มสร้างอัตโนมัติแบบเป็นระบบ (procedural narrative storytelling) แต่ผู้เล่นกลับไม่ได้ใช้กลไกนี้อย่างเต็มที่ เนื่องจากผู้เล่นจำนวนมากไม่ได้เล่นเกมนี้ซ้ำๆ อย่างที่ผู้สร้างตั้งใจ แนวเกมแบบโรกไลค์จึงเป็นโอกาสอันดีที่จะเอื้อให้ผู้เล่นได้มีประสบการณ์รับรู้เรื่องราวผ่านการเล่นเกมซ้ำๆ หลายครั้ง เฮดีสได้รับคำวิจารณ์ในทางบวกอย่างล้นหลาม โดยนักวิจารณ์ชื่นชมรูปแบบการเล่นและเนื้อเรื่อง นอกจากนี้ยังได้รับการเสนอชื่อเข้าชิงรางวัล และได้รับรางวัลเกมแห่งปีจากหลายสำนักอีกด้วย
 แหล่งข้อมูลอื่น
# อาเลกเซีย ปูเตยัส
อาเลกเซีย ปูเตยัส อี เซกูรา (, ; 4 กุมภาพันธ์ ค.ศ. 1994 –) หรือเรียกโดยย่อยว่า อาเลกเซีย เป็นนักฟุตบอลชาวสเปน ซึ่งปัจจุบันเล่นในปริเมราดิบิซิออนหญิงให้แก่สโมสรฟุตบอลบาร์เซโลนาAlexia Putellas signs for FC Barcelona.  futfem.com, 10/07/12 พร้อมกับเธอได้เล่นในแชมเปียนส์ลีกProfile in UEFA's website โดยคว้าแชมป์ลีกสี่สมัย และถ้วยสเปนสองถ้วย ซึ่งก่อนหน้านี้เธอเล่นให้กับแอร์ราเซเด อัสปัญญ็อล และเลบันเต อูเดProfile  in Levante's website

 อาชีพสโมสร 
ปูเตยัสใช้เวลาหนึ่งปีในอะคาเดมีเยาวชนของบาร์เซโลนา จากนั้นใช้เวลาสี่ปีในอะคาเดมีเยาวชนของอัสปัญญ็อล จนกระทั่งเปิดตัวกับทีมแรกของเธออย่างเต็มตัวในปี ค.ศ. 2010

 อัสปัญญ็อล 
เธอเป็นส่วนหนึ่งของทีมอัสปัญญ็อลที่คว้าแชมป์โกปาเดลาเรย์นา 2010 ในเกมที่ชนะ 3 ประตูต่อ 1 เมื่อครั้งที่พบกับราโยบาเยกาโน

ส่วนในปี ค.ศ. 2011 เธอได้เริ่มต้นในรอบชิงชนะเลิศของโกปาเดลาเรย์นาเดฟุตโบลให้แก่ทีมอัสปัญญ็อล ซึ่งพวกเธอแพ้ในช่วงต่อเวลาพิเศษเมื่อครั้งที่พบกับสโมสรในอนาคตของเธออย่างบาร์เซโลนา หนึ่งเดือนหลังจากการแข่งขันรอบชิงชนะเลิศเมื่ออายุ 17 ปี เธอได้เซ็นสัญญากับเลบันเตและประสบความสำเร็จในศึก 2011–2012 โดยทำประตูได้ 15 ประตูจาก 34 นัด

 กลับคืนสู่บาร์เซโลนา 
ปูเตยัสกลับคืนสู่บาร์เซโลนาในปี ค.ศ. 2012 และปัจจุบันเป็นกัปตันทีมคนที่สองของสโมสร
# การเปลี่ยนชื่อเดือนและสัปดาห์ในประเทศเติร์กเมนิสถาน พ.ศ. 2545
ในวันที่ 10 สิงหาคม พ.ศ. 2545 รัฐบาลเติร์กเมนิสถานได้ผ่านกฎหมายเปลี่ยนชื่อเดือนและวันในสัปดาห์ ชื่อใหม่นั้นได้รับการคัดเลือกมาจากสัญลักษณ์ประจำชาติเติร์กเมนิสถานตามที่ระบุในหนังสือ รูฮ์นามา ซึ่งเขียนโดยซาปาร์มือรัต นือยาซอว์ ประธานาธิบดีตลอดชีพคนแรกและคนเดียวของประเทศ

หลังผ่านร่างกฎหมายแล้ว ก็มีการใช้ชื่อใหม่ในสื่อที่รัฐบาลเติร์กเมนิสถานเป็นเจ้าของ เอกสารที่ตีพิมพ์เป็นภาษาอื่นนอกจากภาษาเติร์กเมนมักใช้ชื่อใหม่ด้วย โดยเฉพาะเอกสารที่มีกลุ่มเป้าหมายเป็นพลเมืองที่พูดภาษารัสเซียในประเทศ โดยบางครั้งก็ใส่ชื่อเก่าลงในวงเล็บ อย่างไรก็ตาม ชื่อเดือนเก่ายังคงเป็นที่นิยมในภาษาพูดของประชาชนТуркменам вернули прежний календарь, Lenta.ru, July 1, 2008 

หลังจากใช้ไป 4 ปี นือยาซอว์ถึงแก่อสัญกรรมใน พ.ศ. 2549 ในวันที่ 23 เมษายน พ.ศ. 2551 มีรายงานว่า คณะรัฐมนตรีเติร์กเมนิสถานได้อภิปรายเกี่ยวกับการนำชื่อเก่ามาใช้อีกครั้ง ในที่สุดก็มีการนำชื่อเก่ากลับมาใช้อีกครั้งในเดือนกรกฎาคม พ.ศ. 2551

ชื่อเดือนเก่ามาจากภาษารัสเซีย ชื่อเดือนใหม่ในภาษาเติร์กเมนมีดังนี้

ชื่อในภาษาไทยชื่อเก่าในภาษาเติร์กเมนชื่อใหม่ในภาษาเติร์กเมนคำอธิบายมกราคมหมายถึง "ผู้นำของชาวเติร์กเมน" เป็นชื่อตำแหน่งที่ซาปาร์มือรัต นือยาซอว์ นำมาใช้กับตนเองกุมภาพันธ์ธง (มีการฉลองวันธงชาติเติร์กเมนิสถานในวันเกิดของนือยาซอว์ซึ่งอยู่ในเดือนนี้)มีนาคมปีใหม่เปอร์เซียเมษายนกูร์บันซอลตัน เอเจ มารดาของนือยาซอว์พฤษภาคมมักตึมกูลือ ปือรากือ กวีชาวเติร์กเมนมิถุนายนโอฆุซ คาฆัน ผู้ก่อตั้งชาติเติร์กเมนในตำนานและกึ่งเทพปกรณัม มีบันทึกถึงครั้งแรกในคริสต์ศตวรรษที่ 13กรกฎาคมวีรบุรุษในมหากาพย์เติร์กเมน "กอร์กุต-อาตา"สิงหาคมผู้นำคนที่สองของจักรวรรดิเซลจุคที่ก่อสงครามกับจักรวรรดิไบแซนไทน์และริเริ่มการอพยพของชาวตุรกีไปยังเอเชียไมเนอร์กันยายนหนังสือของนือยาซอว์ตุลาคมเอกราช (วันเอกราชของประเทศเติร์กเมนิสถานอยู่ในเดือนนี้)พฤศจิกายนผู้นำคนสุดท้ายแห่งจักรวรรดิเซลจุคธันวาคมความเป็นกลาง (มีการประกาศว่าเติร์กเมนิสถานเป็นประเทศที่เป็นกลาง และมีการฉลองวันแห่งความเป็นกลางในเดือนนี้)

ชื่อวันเก่าในสัปดาห์มาจากภาษาเปอร์เซีย ส่วนชื่อใหม่มีดังนี้
ชื่อในภาษาไทยชื่อเก่าในภาษาเติร์กเมนชื่อใหม่ในภาษาเติร์กเมนคำอธิบายวันจันทร์วันแรกวันอังคารวันแห่งวัยหนุ่มสาววันพุธวันที่โปรดปรานวันพฤหัสบดีวันแห่งความยุติธรรมวันศุกร์วันแม่วันเสาร์วันแห่งจิตวิญญาณวันอาทิตย์วันพักผ่อน

ดูเพิ่ม
ปฏิทินกริกอเรียน
# วัดราษฎร์รังสรรค์
วัดราษฎร์รังสรรค์ อาจหมายถึง
 วัดราษฎร์รังสรรค์ จังหวัดกระบี่
 วัดราษฎร์รังสรรค์ จังหวัดชัยนาท
 วัดราษฎร์รังสรรค์ จังหวัดตรัง
 วัดราษฎร์รังสรรค์ จังหวัดสมุทรปราการ
 วัดราษฎร์รังสรรค์ จังหวัดสมุทรสาคร
# วัดสำโรงเหนือ
วัดสำโรงเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านคลองสำโรง ตำบลสำโรงกลาง อำเภอพระประแดง จังหวัดสมุทรปราการ พื้นที่ตั้งวัดเป็นที่ราบลุ่มมีแม่น้ำและคลองรอบทั้งสามด้าน กล่าวคือ ทิศเหนือติดกับแม่น้ำเจ้าพระยา ทิศตะวันออกติดกับคลองสำโรง ทิศตะวันตกติดกับคลองมหาวงษ์ หน้าวัดอยู่ทางทิศตะวันออก มีถนนออกไปสู่ถนนปู่เจ้าสมิงพราย วัดมีเนื้อที่ 8 ไร่ 50 ตารางวา

ประวัติ
วัดสำโรงเหนือสร้างขึ้นราวปี พ.ศ. 2300 ในสมัยอยุธยาตอนปลาย เดิมชื่อว่า วัดเกาะแก้วศรีเมือง ที่ตั้งวัดเดิมมีโรงนาอยู่สามโรง คำว่าสามโรงจึงเพี้ยนเป็นสำโรง ต่อมาจึงได้เปลี่ยนชื่อเป็นวัดสำโรงเหนือ (และเพื่อให้ต่างจากวัดอีกแห่งคือ วัดสำโรงใต้) แต่ชาวบ้านนิยมเรียกว่า วัดปากคลองสำโรง เนื่องจากที่ตั้งวัดอยู่ตรงปากคลอง วัดได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 เขตวิสุงคามสีมากว้าง 20 เมตร ยาว 40 เมตร 

ในด้านการศึกษา ทางวัดเริ่มเปิดสอนพระปริยติธรรมตั้งแต่ พ.ศ. 2480 จนถึงปัจจุบัน และได้ให้ทางราชการสร้างโรงเรียนประชาบาลในที่ดินของวัด ชื่อโรงเรียนวัดสำโรงเหนือ (สุขราษฎร์ศึกษา)

อาคารเสนาสนะ
ภายในอุโบสถของวัดมีภาพจิตรกรรมฝาผนังเรื่องราวพุทธประวัติ พระประธานเป็นพระพุทธรูปปางมารวิชัย เจดีย์เก่าของวัดมีต้นโพธิ์ขึ้นครอบรอบจนแทบมองไม่เห็นเจดีย์ นอกจากนี้ยังมีศาลาการเปรียญ หอระฆัง กุฏิสงฆ์ 5 หลัง ศาลาดิน และสุสาน ปูชนียวัตถุของวัดได้แก่ พระพุทธรูปปางสะดุ้งมาร พระพุทธรูปปางห้ามญาติ รูปหล่อพระอาจารย์จีน รูปหล่อหลวงปู่สุข พระพุทธรูปปางห้ามญาติทรงเครื่องที่สร้างขึ้นสมัยอยุธยาตอนปลาย

รายนามเจ้าอาวาส
 หลวงปู่กาฬ
 สมภารแม้น
 สมภารช่วง
 สมภารพุก
 สมภารลา
 หลวงปู่สุข
 สมภารจีบ  (พระครูสมุทรกิจโกศล)
# วัดราษฎร์รังสรรค์ (จังหวัดสมุทรปราการ)
วัดราษฎร์รังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณคุ้งบางกะเจ้า ในหมู่ที่ 4 บ้านวัดใหญ่ ตำบลบางกะเจ้า อำเภอพระประแดง จังหวัดสมุทรปราการ มีที่ดินตั้งวัดเนื้อที่ 6 ไร่ 3 งาน

ประวัติ
เมื่อปี พ.ศ. 2499 หลวงตาอิน อินทญาโณ เมื่อครั้งเป็นฆราวาส ได้ศึกษาวิทยาการกับหลวงพ่อด่วน วัดกองแก้ว จนมีความรู้แตกฉานด้านกรรมฐาน ท่านมักจะไปนั่งกรรมฐานที่วัดร้างเก่าแก่ที่เรียกกันว่า ป่าวัดใหญ่ ท่านได้อุปสมบทและได้พัฒนาให้เป็นสำนักสงฆ์ใช้ชื่อว่า สำนักสงฆ์วัดใหญ่ตาอิน โดยสร้างโบสถ์เล็ก ๆ ขึ้นกลางน้ำใข้ชื่อว่า โบสถ์น้ำ ต่อมาเมื่อมีพระสงฆ์มากขึ้น ชาวบ้านได้ร่วมสร้างกุฏิและศาลาต่าง ๆ

วัดราษฎร์รังสรรค์ได้รับอนุญาตให้สร้างเมื่อวันที่ 17 กรกฎาคม พ.ศ. 2510 ผู้ดำเนินการสร้างคือ นายพจน์ บัวเจริญ โดยตั้งชื่อว่า "วัดราษฎร์รังสรรค์" แต่ชาวบ้านนิยมเรียก วัดใหญ่ตาอิน กระทรวงศึกษาธิการได้ประกาศตั้งวัดเมื่อวันที่ 29 พฤษภาคม พ.ศ. 2517 และวัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518

ด้านการศึกษา ทางวัดให้ทางราชการสร้างอาคารเรียนโรงเรียนประชาบาลขึ้นภายในที่ดินวัด

อาคารเสนาสนะ
อุโบสถกว้าง 7 เมตร ยาว 23 เมตร ลักษณะทรงไทย สร้างด้วยคอนกรีต กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ ศาลาการเปรียญสร้างด้วยไม้กว้าง 7.56 เมตร ยาว 17.5 เมตร วิหารสร้างด้วยคอนกรีต กว้าง 5 เมตร ยาว 10 เมตร หอระฆังสร้างด้วยไม้เนื้อแข็ง
# วัดแค
วัดแค อาจหมายถึง
 วัดแค จังหวัดนครปฐม
 วัดแค (ร้าง) ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
 วัดแค ตำบลหัวรอ อำเภอพระนครศรีอยุธยา จังหวัดพระนครศรีอยุธยา
 วัดแค อำเภอท่าเรือ จังหวัดพระนครศรีอยุธยา
 วัดแค จังหวัดสิงห์บุรี
 วัดแค จังหวัดสุพรรณบุรี
 วัดแค อำเภอพระประแดง จังหวัดสมุทรปราการ
 วัดแค อำเภอพระสมุทรเจดีย์ จังหวัดสมุทรปราการ

แค
# กุดมุนเดอร์
ในตำนานนอร์ส กุดมุนเดอร์ (แปลว่า "พระผู้พิทักษ์") เป็นชื่อตำแหน่งกษัตริย์ของดินแดนที่เรียกว่าแกลซิสเว็ลลีร์ (Glæsisvellir) ทุ่งราบจรัสแสงซึ่งเชื่อกันว่าเป็นสรวงสรรค์ของนักรบOtto Höfler, Kultische Geheimbünde der Germanen, volume 1, Frankfurt a. M.: Diesterweg, OCLC 459349888, p. 172. ตั้งอยู่ในยอตุนเฮย์เมอร์
# ซรือเมอร์
ในตำนานนอร์ส ซรือเมอร์  เป็นกษัตริย์แห่งเผ่ายักษ์ ครั้งหนึ่งเคยขโมยค้อนมิย็อลล์นีร์ระหว่างที่ธอร์กำลังหลับ และประกาศต่อทวยเทพว่าจะคืนค้อนให้ธอร์หากเฟร็วยายอมเป็นมเหสีของเขา จอมเทพโอดินน์จึงส่งธอร์และโลกีไปยังโฟลกวังเกอร์เพื่อโน้มน้าวเฟร็วยา แต่นางปฏิเสธแต่งงาน กลับกัน นางมอบผ้าคลุมของตัวเอง ผู้สวมใส่ผ้าคลุมนี้จะสามารถจำแลงเป็นนาง โลกีร่วมมือกับทวยเทพอื่นบังคับให้ธอร์จำแลงเป็นเฟร็วยาเพื่อเข้าพิธีสมรสกับซรือเมอร์Mjollnir Encyclopædia Britannica ธอร์จำยอมต้องรับบทบาทดังกล่าวด้วยความโกรธและความอับอาย 

เมื่อค้อนมิย็อลล์นีร์ถูกนำออกแสดงกลางงานพิธีสมรส ธอร์เผยตัวจริงและชิงค้อนมิย็อลล์นีร์คืนมา เขาใช้มันสังหารซรือเมอร์และยักษ์ทั้งหมดในงานพิธีด้วยความเกรี้ยวกราด
# เอรามิส ไนต์
เอรามิส ไนต์ (เกิด 3 ตุลาคม พ.ศ. 2542) เป็นนักแสดงชาวอเมริกันที่เคยปรากฏตัวทางโทรทัศน์และภาพยนตร์ เขาเป็นที่รู้จักกันเป็นอย่างดีจากการรับบท บีน ในภาพยนตร์เรื่อง Ender's Game ปี 2013 และรับบทนำของ M.K. ในซีรีส์ AMC เรื่อง Into the Badlands (2015-2019)
# ไวแอตต์ รัสเซลล์
ไวแอตต์ ฮอว์น รัสเซลล์ (เกิด 10 กรกฎาคม พ.ศ. 2529)  Retrieved December 31, 2016. Archived from the original on November 10, 2013. เป็นนักแสดงชาวอเมริกันและอดีตนักกีฬาฮ็อกกี้น้ำแข็ง เขาเป็นที่รู้จักกันดีที่สุดจากบทบาทของเขาในบท Corporal Lewis Ford ในภาพยนตร์สยองขวัญปี 2018 ของ Julius Avery เรื่อง Overlord และในฐานะ Dud ในซีรีส์ AMC เรื่อง Lodge 49 เขาได้รับบทเป็น John Walker / US Agent ในซีรีส์ Disney+ เรื่อง The Falcon and the Winter Soldier ซึ่งอยู่ในจักรวาลภาพยนตร์มาร์เวล
# นกพงหญ้า
นกพงหญ้า หรือ นกพงหญ้าพันธุ์จีน  เป็นนกขนาดเล็กและเป็นเพียงหนึ่งในสองชนิดของนกในสกุล Graminicola เป็นนกในวงศ์นกมุ่นรก อันดับนกเกาะคอน นกพงหญ้าเป็นนกพบเห็นได้น้อยจากนิสัยขี้อายและหากินในพงหญ้า ปัจจุบันในประเทศไทยและเวียดนาม นกพงหญ้ามีสถานะสูญพันธุ์ (ไม่พบในธรรมชาติเป็นเวลาอย่างน้อย 50 ปี)ภาพถ่ายนกทุกชนิดที่พบในประเทศไทย นกพงหญ้า Rufous-rumped Grassbird 19 กันยายน 2557. สามารถพบเห็นได้เฉพาะใน ประเทศจีน พม่า และพบได้ค่อนข้างยากในกัมพูชา

 อนุกรมวิธาน 
นกพงหญ้า (Graminicola striatus) เป็นนกขนาดเล็กและเป็นเพียงหนึ่งในสองชนิดของนกในสกุล Graminicola ของวงศ์นกมุ่นรก (Pellorneidae) ก่อนหน้านี้ถูกจัดให้อยู่ในวงศ์ Sylviidae ของ นกกระจิบโลกเก่า (Old World warble) ในวงศ์ Timaliidae

 ชนิดย่อย 
G. s. striatus – เดิมกระจายพันธุ์ในบริเวณพม่าตะวันออกเฉียงใต้ ประเทศไทย กัมพูชา และเวียดนาม มีสถานะสูญพันธุ์ในประเทศไทยและเวียดนาม และน่าจะสูญพันธุ์แล้วในเกาะไหหลำของจีน

G. s. sinicus – กระจายพันธุ์ในบริเวณ ประเทศจีนตอนใต้ เช่น กวางสีและกวางตุ้งAvibase. Rufous-rumped or Chinese Grassbird สืบค้นเมื่อ 17 ธันวาคม 2563.

 ลักษณะทางชีววิทยา 
ลำตัวเป็นริ้วสีน้ำตาล ด้านบนสีน้ำตาล อกสีน้ำตาลซีด หางยาว ขนหัวด้านบนและด้านหลังมีริ้วสีดำทำให้ดูเหมือนนกยอดข้าว (cisticola) แต่จุดที่โดดเด่นที่ริ้วสีดำและสีขาวบนต้นคอที่ไม่เหมือนกับนกจำพวกกระจิบอื่น ๆ  eBird นกพงหญ้า Cornell University. สืบค้นเมื่อ 17 ธันวาคม 2563.

นกพงหญ้าเป็นหนึ่งในสองชนิดของนกในสกุล Graminicola ซึ่งมีความแตกต่างจากนกนกพงหญ้าพันธุ์อินเดีย Graminicola bengalensis ที่ขนาดของจะงอยปาก เสียงร้อง(จังหวะและโทนเสียง) แต่ในชนิดย่อยของนกพงหญ้ G. s. striatus และ G. s. sinicus แทบไม่สามารถแยกออกจากกันได้ชัดPaul Leader et al. The taxonomic status of Rufous-rumped Grassbird Graminicola bengalensis, with comments on its distribution and status สิงหาคม 2553

 ถิ่นที่อยู่และการกระจายพันธุ์ 
นกพงหญ้าสามารถพบเห็นได้น้อยและมีนิสัยขี้อาย มักหากินและอาศัยอยู่ในพื้นต่ำและซ่อนตัวอยู่ในพงหญ้าสูงและพืชจำพวกต้นอ้อ ภายในทุ่งนาและพื้นที่ชุ่มน้ำ ได้แก่ หนองน้ำจืด หรือริมฝั่งแม่น้ำในที่ราบลุ่มทางตะวันออกเฉียงใต้ของจีน พม่าตะวันออกเฉียงใต้ (รัฐชาน) ภาคกลางตอนล่างของไทย กัมพูชา เวียดนามตะวันออกเฉียงเหนือ และ เกาะไหหลำAvibase Chinese Grassbird สืบค้นเมื่อ 17 ธันวาคม 2563. ปรากฏเดี่ยวและเป็นคู่eBird นกพงหญ้า Cornell University. สืบค้นเมื่อ 17 ธันวาคม 2563. นกพงหญ้าถูกคุกคามจากการทำลายถิ่นฐานธรรมชาติ BirdLife International (2008) Graminicola bengalensis. In: IUCN 2010. IUCN Red List of Threatened Species. Version 2010.1.
# โออิ (จังหวัดคานางาวะ)
โออิ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 17,549 คน ความหนาแน่น 1,220 คนต่อตารางกิโลเมตร และมีพื้นที่ทั้งหมด 14.41 ตารางกิโลเมตร

 ภูมิศาสตร์ 
โออิตั้งอยู่ในบริเวณเนินเขาทางตอนกลางเยื้องไปทางตะวันตกของจังหวัดคานางาวะ ติดกับเทือกเขาทันซาวะ

 เทศบาลข้างเคียง 
 โอดาวาระ
 ฮาดาโนะ
 นากาอิ, มัตสึดะ, ไคเซ

 ประวัติศาสตร์ 
ในยุคเอโดะ พื้นที่บริเวณโออิในปัจจุบันเดิมเป็นส่วนหนึ่งของแคว้นศักดินาโอดาวาระ ตั้งอยู่ภายในแคว้นซางามิ หลังจากการฟื้นฟูเมจิ พื้นที่นี้กลายเป็นส่วนหนึ่งของอำเภออาชิงารากามิ ในจังหวัดคานางาวะ ต่อมาเมื่อวันที่ 1 เมษายน 1889 อำเภออาชิงารากามิถูกแบ่งการปกครองออกเป็นหมู่บ้านต่าง ๆ รวมถึงหมู่บ้านคามินากะ โซงะ ยามาดะ และคาเนดะ เมื่อวันที่ 3 พฤศจิกายน 1943 มีการรวมหมู่บ้านยามาดะและคามินากะเพื่อก่อตั้งหมู่บ้านโซวะ ต่อมาได้แบ่งพื้นที่บางส่วนของโซวะไปเป็นพื้นที่ของนิชิฮาดาโนะที่อยู่ข้างเคียงเมื่อวันที่ 20 มิถุนายน 1956 พื้นที่ส่วนที่เหลือได้รวมกับคาเนดะและบางส่วนของโซงะเพื่อก่อตั้งโออิในวันที่ 1 เมษายน 1956

 เศรษฐกิจ 
เศรษฐกิจของโออิเป็นเกษตรกรรมเป็นหลัก

 การขนส่ง 
 ทางราง 
 บริษัทรถไฟญี่ปุ่นตอนกลาง - สายโกเต็มบะ
  - 

 ทางหลวง 
 ทางด่วนโทเม (ทางแยกต่างระดับโออิ-มัตสึดะ)
 ทางหลวงญี่ปุ่นหมายเลข 255

 ภาพ
# ซาห์น แม็กคลาร์นอน
ซาห์น โทคียา-กู แม็กคลาร์นอน (เกิด 24 ตุลาคม พ.ศ. 2509) เป็นนักแสดงชาวอเมริกัน

ซาห์นเริ่มแสดงในโรงเรียนมัธยม ในระดับอาชีพเขาเป็นที่รู้จักกันเป็นอย่างดีจากการแสดงในฐานะหัวหน้าตำรวจชื่อมาเธียส ในซีรีส์ดราม่าอาชญากรรมตะวันตกเรื่อง Longmire, Hanzee Dent ในซีซั่นที่สองของ Fargo และ Akecheta ในซีซั่นที่สองของ Westworld
# ฟรา ฟี
ฟรานซิส มาร์ติน "ฟรา" ฟี (เกิด 20 พฤษภาคม พ.ศ. 2530) เป็นนักแสดงและนักร้องชาวไอริชซึ่งเป็นที่รู้จักจากการรับบท Courfeyrac ในภาพยนตร์ที่ดัดแปลงมาจาก Les Misérables ของ ทอม ฮูเปอร์ Tyrone Times profile of Fee , tyronetimes.co.uk. Retrieved 26 June 2014."Tyrone man' starring role in Les Mis, BBC. Retrieved 26 June 2014. เขารับบทเป็น ไมเคิล คาร์นีย์ ใน The Ferryman ของ Jez Butterworth ที่ Royal Court Theatre, West End & Broadway กำกับโดย Sam Mendes ซึ่งเขาได้รับรางวัล WhatsOnStage Award ประจำปี 2018 ในสาขานักแสดงสมทบชายยอดเยี่ยมในละคร
# ไอมาน เวลลานี
ไอมาน เวลลานี (เกิดปี วันที่ 12 สิงหาคม ค.ศ. 2002) เป็นนักแสดงหญิงชาวแคนาดาเชื่อสายปากีสถานจากเมือง การาจี แคว้นสินธ์  ในเดือนกันยายนปี พ.ศ. 2563 เวลลานีได้รับบทเป็น มิสมาร์เวล ในซีรีส์ทางโทรทัศน์เรื่องใหม่ของ Disney+ ที่มีชื่อเดียวกันซึ่งเป็นการเปิดตัวบนหน้าจอของเธอ  เวลลานีถูกกำหนดให้รับบทใน Captain Marvel 2
# โทนี ดาลตัน
อัลวาโร หลุยส์ เบอร์นาต ดาลตัน (เกิด 13 กุมภาพันธ์ พ.ศ. 2518)  เป็นที่รู้จักอย่างมืออาชีพในชื่อ โทนี ดาลตัน เป็นนักแสดง, นักเขียนบท และโปรดิวเซอร์ชาวอเมริกัน เขาเคยแสดงในภาพยนตร์เม็กซิกัน, ละครเวที และเทเลโนเวลาส และเป็นที่รู้จักกันดีที่สุดในสหรัฐจากบทบาทหัวหน้าพันธมิตร Lalo Salamanca ใน Better Call Saul (2018- ปัจจุบัน)
# สาเหตุของสงครามโลกครั้งที่หนึ่ง
thumb|350px|แผนที่โลกแสดงประเทศที่เข้าร่วมสงครามโลกครั้งที่หนึ่งในปี ค.ศ. 1917 สีเขียวคือฝ่ายสัมพันธมิตร สีส้มคือฝ่ายมหาอำนาจกลาง และสีเทาคือประเทศเป็นกลาง

สงครามโลกครั้งที่หนึ่ง เป็นสงครามทั่วโลกที่เริ่มขึ้นเมื่อวันที่ 28 กรกฎาคม ค.ศ. 1914 เมื่อจักรวรรดิออสเตรีย-ฮังการีประกาศสงครามต่อราชอาณาจักรเซอร์เบีย และสิ้นสุดลงเมื่อวันที่ 11 พฤศจิกายน ค.ศ. 1918 เมื่อมีการลงนามสงบศึกระหว่างฝ่ายสัมพันธมิตรกับจักรวรรดิเยอรมัน การระบุสาเหตุที่แท้จริงของสงครามยังคงเป็นที่ถกเถียง นักวิชาการพยายามค้นหาว่าเหตุใดมหาอำนาจสองฝ่าย (จักรวรรดิเยอรมันและจักรวรรดิออสเตรีย-ฮังการี กับฝ่ายรัสเซีย ฝรั่งเศส และสหราชอาณาจักร) จึงสู้รบกันในปี ค.ศ. 1914 และวิเคราะห์ว่าสามารถหลีกเลี่ยงความขัดแย้งนี้ได้หรือไม่

ปัจจัยทั่วไปที่นำไปสู่สงครามโลกครั้งที่หนึ่ง ได้แก่ ระบบเครือข่ายพันธมิตรอันซับซ้อน การแข่งขันทางการเมืองและเศรษฐกิจ คติแสนยนิยมและจักรวรรดินิยม การเจริญของแนวคิดชาตินิยม และสุญญากาศทางอำนาจของจักรวรรดิออตโตมันที่กำลังเสื่อมถอย ปัจจัยอื่น ๆ ที่สำคัญรวมถึงกรณีพิพาทเรื่องอาณาเขตที่ไม่ได้รับการแก้ไข ความเปลี่ยนแปลงดุลอำนาจของยุโรปที่รับรู้ได้ วิธีการปกครองที่สับสนกระจัดกระจาย การแข่งขันในทางอาวุธช่วงทศวรรษก่อนหน้า และการวางแผนปฏิบัติการทางทหาร

นักวิชาการมุ่งความสนใจไปที่ฤดูร้อน ค.ศ. 1914 หลังการลอบปลงพระชนม์อาร์ชดยุกฟรันซ์ แฟร์ดีนันท์แห่งออสเตรีย โดยกัฟรีโล ปรินซีป ชายชาวเซิร์บ-บอสเนีย เกิดวิกฤตการณ์เดือนกรกฎาคม ซึ่งเป็นช่วงเวลาตึงเครียดทางการทูตและการทหารในยุโรป วิกฤตการณ์ถูกยกระดับกลายเป็นความขัดแย้งระหว่างออสเตรีย-ฮังการีกับเซอร์เบียที่มีพันธมิตรของทั้งสองฝ่ายเข้าร่วม สิ่งหนึ่งที่ยกระดับวิกฤตการณ์นี้คือ การประเมินสถานการณ์ที่ผิดพลาด (เช่น เยอรมนีที่เชื่อว่าสหราชอาณาจักรจะเป็นกลาง หรือเชื่อว่าสงครามจะไม่ยืดเยื้อ สิ้นสุดก่อนคริสต์มาส ค.ศ. 1914) ความเชื่อที่ว่าสงครามเป็นสิ่งที่ไม่อาจหลีกเลี่ยงได้ ไปจนถึงการแผ่ขยายของวิกฤตการณ์อันเป็นผลมาจากความล่าช้าและความเข้าใจผิดทางการทูต ซึ่งก่อนหน้าวิกฤตการณ์เดือนกรกฎาคม มหาอำนาจต่างขัดแย้งกันด้วยปัญหาในยุโรปและอาณานิคมมานานหลายทศวรรษ ซึ่งความขัดแย้งนี้สามารถสืบย้อนไปได้ถึง ค.ศ. 1867

นักวิชาการยังคงมีความเห็นไม่ลงรอยในเรื่องสาเหตุที่แท้จริงของสงครามโลกครั้งที่หนึ่ง เนื่องจากมีมุมมองต่อปัจจัยหลักและความสำคัญของแต่ละปัจจัยต่างกันไป นอกจากนี้การศึกษาสาเหตุยังเปลี่ยนแปลงไปตามเวลาจากหลักฐานที่พบและอุดมการณ์ของตัวนักประวัติศาสตร์ ทัศนะหลักที่แบ่งนักประวัติศาสตร์ออกเป็นสองฝ่ายคือ ฝ่ายหนึ่งเชื่อว่าเยอรมนีกับออสเตรีย-ฮังการีเป็นผู้ขับเคลื่อนให้เกิดเหตุการณ์ ขณะที่อีกฝ่ายมองว่าเป็นผลพวงจากปัจจัยต่าง ๆ จำนวนมาก สองทัศนะนี้ยังสามารถแยกย่อยได้เป็นความเห็นว่าเยอรมนีจงใจก่อสงคราม ความเชื่อว่าสงครามไม่ได้ถูกวางแผนไว้ แต่ต้นเหตุหลักมาจากเยอรมนีHerwig, Holger H. "Andreas Hillgruber: Historian of 'Großmachtpolitik' 1871-1945," pages 186-198 from Central European History Volume, XV 1982 page 190 และความเห็นว่ามหาอำนาจอื่นมีส่วนในการก่อสงครามเช่นกัน
# เจมี อเล็กซานเดอร์
เจมี ลอเรน อเล็กซานเดอร์ (ชื่อเกิด Jaimie Lauren Tarbush; เกิด 12 มีนาคม พ.ศ. 2527)  เป็นนักแสดงหญิงชาวอเมริกัน เธอเป็นที่รู้จักจากการรับบท เจสซี ในซีรีส์ทีวีเรื่อง Kyle XY และ Lady Sif ใน จักรวาลภาพยนตร์มาร์เวล ตั้งแต่ปี พ.ศ. 2558 ถึง 2563 เธอได้แสดงในซีรีส์เรื่อง Blindspot ของ NBC
# อัลเฟรด โมลินา
อัลเฟรด โมลินา (ชื่อเกิด อัลเฟรโด โมลินา; 24 พฤษภาคม พ.ศ. 2496) เป็นนักแสดงและนักพากย์ชาวอังกฤษ-อเมริกันที่ปรากฏตัวในผลงานภาพยนตร์โทรทัศน์และละครเวทีมากกว่า 200 เรื่อง เขาขึ้นสู่ความโดดเด่นใน West End เป็นครั้งแรกโดยได้รับรางวัล Laurence Olivier Award สาขาผู้มาใหม่ยอดเยี่ยม จากผลงานการผลิตของ Oklahoma! ในปี 1980 เขาเปิดตัวในละครบรอดเวย์ในบท Yvan ในเรื่อง Art ตั้งแต่ปี พ.ศ. 2541 ถึง 2542 บทบาทบรอดเวย์อื่น ๆ ของเขา ได้แก่ Tevye ในละครเพลงเรื่อง Fiddler on the Roof ตั้งแต่ปี 2004 ถึงปี 2005 และ Mark Rothko ในละครเรื่อง Red ตั้งแต่ปี 2009 ถึง 2010
# ดี. บี. คูเปอร์
แดน คูเปอร์  เป็นนามแฝงของชายนิรนามรายหนึ่งซึ่งจี้เครื่องบินโบอิง 727 ในน่านฟ้าของสหรัฐระหว่างพอร์ตแลนด์กับซีแอตเทิลในบ่ายวันที่ 24 พฤศจิกายน พ.ศ. 2514 ชายคนนี้ซื้อตั๋วสายการบินโดยใช้นามแฝงว่า Dan Cooper แต่เนื่องจากข่าวการสื่อสารผิดพลาดทำให้กลายเป็นที่รู้จักในตำนานที่โด่งดังในนาม D. B. Cooper เขารีดไถค่าไถ่ 200,000 ดอลลาร์ (เทียบเท่ากับ 1,560,000 ดอลลาร์ในปี พ.ศ. 2567) และกระโดดร่มเพื่อเผชิญกับชะตากรรมที่ไม่แน่นอน แม้จะมีการตามล่าอย่างกว้างขวางและการสอบสวนของเอฟบีไอที่ยืดเยื้อ แต่ผู้กระทำผิดก็ไม่เคยถูกระบุหรือระบุตัวตน ยังคงเป็นกรณีเดียวที่ยังไม่ได้รับแก้ไขในประวัติศาสตร์การบินพาณิชย์